Laksatif

Laksatif, pencahar, pelawas ataupun julap adalah sejenis makanan, komponen atau dadah yang diambil dengan tujuan untuk menggalakkan dan melancarkan (yakni "melawas") penggerakan najis dalam usus badan. Selalunya laksatif diambil untuk melegakan masalah sembelit. Sebahagian bahan perangsang, pelincir dan larutan saline laksatif digunakan bagi memudahkan kerja-kerja pemindahan kolon untuk rektal dan pemeriksaan usus. Dan mungkin juga ditambah oleh enema dalam sesetengah keadaan. Biasanya kandungan laksatif yang tinggi juga dapat menyebabkan cirit-birit.
Laksatif bertindak bagi mempercepatkan penyingkiran makanan tidak dihadam dengan sempurna dalam usus besar dan kolon.

Ada di antara laksatif bergabung lebih dari satu bahan aktif untuk menghasilkan kesan tergabung. Laksatif boleh diambil melalui oral atau dalam bentuk lain yang ditentukan oleh pakar.

Sembelit tanpa disebabkan oleh bahan organik tidak dapat ditafsirkan secara perubatan, jurang jantina atau disebabkan oleh pewarisan: kaum perempuan lebih kerap mendapat sembelit berbanding kaum lelaki.

 Makanan 
Berikut sebilangan sayur-sayuran, buah-buahan dan makanan yang secara semulajadi dipercayai mampu melegakan sembelit dan juga bertindak sebagai laksatif, namun kesannya bergantung kepada kekuatan, bahan kimia laksatif dan serat inulin yang terkandung di dalamnya:

 Akar manis
 Anggur
 Asam jawa
 Ara/tin
 Aprikot kering
 Badam
 Buah berangan
 Buah kaktus
 Buah kiwi
 Carob
 Capsicum
 Cikori
 Dandelion
 Endive
 Epal
 Biji flaks
 Halba
 Jambu batu (dimakan dengan bijinya untuk kesan berganda)
 Jujube
 Kacang soya
 Keladi
 Kelapa
 Kesemek
 Kopi
 Kubis kerinting
 Kurma
 Lidah buaya
 Mangga
 Molases
 Nanas
 Oren dan limau
 Betik
 Parsli
 Pic
 Pisang
 Pir
 Pudina
 Plum
 Prun dan jus
 Rhubarb
 Saderi
 Senna (genus)
 Selada air
 Selasih
 Teh
 Jus tomato
 Ubi bit
 Vanila
 Zaitun

 Lihat juga 
 Diuretik
 ATC code A06

 Rujukan 

 Pautan luar 

 Laxative overdose – MedlinePlus.

 Senna tea benefits, problems as a laxative.
  bulk-forming agents.

Kategori:Gastroenterologi